Case ID: 1120561
Sentence 16: İş materiallarında olan Azərbaycan Respublikası Səhiyyə Nazirliyinin Məhkəmə-Tibbi Ekspertiza və X9-Təcrübi və Tədris Birliyinin canlı şəxsin ekspertizasının 2019-cu il 27 iyul tarixli 652 nömrəli rəyindən və 2019-cu il 30 oktyabr tarixli 32/652 nömrəli əlavə rəyindən (Təqsirləndirilən şəxs aid hissədə) görünür ki, 1979-cu il təvəllüdlü Zərərçəkmiş şəxs bədən səthində aşkar edilmiş döş qəfəsinin ön səthinin sol yarısında orta körpücük xətti üzrə 6-cı qabırğaarası sahədə bir ədəd; sağ yarısında orta körpücük xətti üzrə 2-ci qabırğaarası sahədə bir ədəd; 5-ci qabırğaarası sahədə iki ədəd; ön qoltuqaltı xətt üzrə 8ci qabırğaarası sahədə bir ədəd; sağ bazunun bayır səthində bir ədəd; < başın ənsə nahiyəsindəki sağ yarısında bir ədəd; döş qəfəsinin arxa səthinin sağ yarısında kürək xətti üzrə 7-ci qabırğaarası sahədə bir ədəd; arxa qoltuqaltı xətt üzrə 6-cı qabırğaarası sahədə bir ədəd; sağ bel nahiyəsinin sağ yarısında iki ədəd kəsilmiş-deşilmiş yaralar kimi xəsarətlər deşici-kəsici alətin (alətlərin), o cümlədən ekspertizaya təqdim olunan bıçağın və ya digər bu tipli bıçaqların deşici və kəsici təsirindən, bədənin çoxsaylı sıyrıqları isə bərk küt əşyanın (əşyaların) təsirindən törənməklə 2019-cu il iyulun 26-da əmələ gələ bilərdi; dərəcəsinə görə hemopnevmotoraksla müşayiət olmaqla döş qəfəsinin ön səthinin sağ yarısından 2-ci qabırğaarası və arxa qoltuq xətti üzrə 6-cı qabırğaarası sahədən və döş qəfəsinin arxa səthinin sağ yarısından kürək xətti üzrə 7-ci qabırğa arasından sağ plevra boşluğuna nüfuz edən üç ədəd, qaraciyərin zədələnməsi ilə müşayiət olunan döş qəfəsinin ön səthinin sağ yarısından ön qoltuqaltı xətt üzrə 8-ci qabırğaarasından periton (qarın boşluğuna) nüfuz edən bir (cəmi dörd) ədəd deşilmişkəsilmiş yaralar insan həyatı üçün təhlükəli olan sağlamlığa ağır zərərvurmaya, göstərilən digər yeddi ədəd kəsilmiş və deşilmiş-kəsilmiş yaralar sağlamlığın qısa müddətə pozulmasına səbəb olan sağlamlığa yüngül zərərvurmaya aiddir; bədənin çoxsaylı sıyrıqları sağlamlığa zərər vurmayan xəsarətlər olduğundan dərəcəsi təyin edilmir (1-ci cild, iş vərəqi 129-132 və 2-ci cild, iş vərəqi 80-83 ).İş materiallarında olan Bakı şəhəri Nərimanov Rayon Polis İdarəsinin İstintaq Şöbəsinin 2019-cu il 22 avqust tarixli qərarlarından görünür ki, Təqsirləndirilən şəxs əməli Azərbaycan Respublikasının CM-nin 221.3.-cü maddəsindən Azərbaycan Respublikasının CM-nin 126.2.4.-cü və 221.3.-cü maddələrinə tövsif edilib ona həmin maddələrdə nəzərdə tutulan ittiham elan olunmuşdur (1-ci cild, iş vərəqi 162-171 və 177-179).